**Norsk Retrieverklubb avd. Tromsø og Omegn**

Protokoll fra videomøte via Messenger onsdag 29. april 2020 fra kl 21.00 – 21.40. Følgende deltok: Åke Johansen, Ann-Sissel Paulsen, Trine Seljeseth, Marit Ovesen og Knut Haug (vara for Jan-Kåre Larsen)

Saken som ble behandlet var den svært vanskelige økonomiske situasjonen til NKK som står i fare for å gå konkurs ifb Covid19-viruset. Dette møtet var i forkant av videomøte torsdag 30. april hvor samtlige avdelinger innenfor Norsk Retrieverklubb var innkalt til video-møte med representanter fra hovedstyret i NRK vedr. samme. På dette møtet deltok styreleder Åke Johansen.

Etter diskusjoner i vårt møte ble det enighet om at vår avdeling donerer kr 20.000,- til NKK. Etter møtet 30. april mellom hovedstyret i NRK og avdelingene vil det være mere avklart hva NRK gjør.

Det ble også diskutert rundt avviklingen av avdelingens årsmøte. Det ble enighet om at det sittende styret fungerer ut året og at årsmøtet utsettes til neste år.

Møtet hevet.

Åke Johansen

Ann-Sissel Paulsen Trine Seljeseth Marit Ovesen Knut Haug (v)

Påtegning:

Fra videomøtet 30. april kom det opp 3 forslag. Ett forslag gikk ut på at alle avd. donerer kr 75/100 pr medlem og at hovedklubben gir et lån på kr 700.000 til NKK. Dersom dette blir løsningen låner vi kr 10.800 og har kr 9.200 til evt. senere donasjon.